એ સ્થિતિમાં આંતર-રાજ્ય પરિષદનો એજન્ડા પણ હાંસિયામાં ધકેલાઈ ગયો. મમતા બેનરજીએ તો આંતર-રાજ્ય પરિષદનો એજન્ડા નક્કી કરવાની પ્રક્રિયા સામે જ સવાલ ખડો કર્યો હતો. દસ વર્ષે યોજાયેલી આંતરરાજ્ય પરિષદના આવા હાલહવાલ માટે આખરે જવાબદાર તો કેન્દ્ર સરકાર જ ઠરે છે.અરુણાચલ પ્રદેશના રાજકીય ઘટનાક્રમના ઓછાયામાં જ્યારે આંતર-રાજ્ય પરિષદ યોજાતી હોય, ત્યારે વડાપ્રધાન અને ગૃહપ્રધાને એ વિશે કેન્દ્ર સરકારનાં વલણ અને અભિપ્રાયથી સજ્જ બનીને આવવાની જરૂર હતી.